Seggende noch voert de voirs jan vande houte dat de
voirs ghijsbrecht de voirs goede sijn leefdage lanc besat als s
pper erve en dat hi d uut starf als uut sine erve En dat
de voirs kathine sijn wijf daer in bleef sittende als een
tochtersse en dat sij daer uut starf als een tochtersse En
dat si te gad ene soen hadden die claes hiet die langhe
te vore starf eer de voirs kathine sijn moed dwelc de
voirs jan vande houte al boet te thoene en mette minste etc
Voert dede noch segghen de voirs jan vande houte dat hi
wae de naiste lenede vanden voirs ghijsbrechte en rechte oir
en erfgenaeme en dat boet hi oec te thoenen c op dwelc
hen de voirs wout en willem vantwerde seggende dat
hen die aensprake gheen ontstade doen en soude en dat
bi des redene yerst want de vors wilen ghijsbrecht en kathine
ene wettige soen hadde die lang leefde dan de vors ghijs
brecht sijn vader die d selv kathine sijnre moed de
d selv wele katline de voirs goede in sine testamente ende
uuterste wille gemaect en gelaten hadde Voert dede noch
seggen de vors wout en willem dat de voirs wilen
ghijsbrecht en kathine hadde ene wettige zoen als vors is
die lang loefde dan de voirs ghijsbrecht sijn vader
daer op de voirs goede bleven en vstorve als een
erfman dwelc de voirs jan h vande houte ter stont dede
calengen seggende dat hi van hem mette testamente en
mette lantrechte niet behelpen en soude mer dat hi d
deen van beyden d af nemen en kyesen zoude en des
begheerde hi een vonnisse d op de meye va loeven
maende de scepen van loeve die wijsde voe een
vonisse dat si deen van beyden kiesen en neme souden
So dat de voirs wout en willem na volgende den
vonisse d scepen van loeven bleve bi haen beleyde en
lantrecht En dede voirt segge de voirs wout ende
willem dat de voirs wilen claes lang leefde dan